Zalvīte
Zalvīte ir Dienvidsusējas labā krasta pieteka Aizkraukles un Jēkabpils novados. Sākas Sēlijas paugurvalnī dažus kilometrus uz rietumiem no Viesītes, satekot meža grāvjiem. Baseina lielākā daļa atrodas Taurkalnes līdzenumā, pārsvarā mežainā un purvainā apvidū. Augštecē līdz Zalvei un arī vēl lejpus tās upes gultne regulēta. Lejtecē Zalvīte tek pa šauru, ~5m dziļu ieleju. Upi šķērso autoceļi P86 un P73.